Lav et referat af nedenstående tekst:

Tekst:
Praktiserende Lægers Organisation (PLO) og Region Nordjylland er blevet enige om, at praktiserende læger i regionen nu skal vaccinere for coronavirus i lægernes egne lokaler. Det fortæller Region Nordjylland på sin hjemmeside. 72 lægepraksis har allerede meldt sig, og flere er på vej i den kommende tid. Det betyder, at flere nordjyder får mulighed for at blive vaccineret tættere på eget hjem, og det forventes at især børnefamilier vil være interesserede, lyder det fra regionsrådsformand Ulla Astmann. - Vi får nu mulighed for at øge vaccinationskapaciteten, og vi håber, at samarbejdet med PLO særligt vil være til gavn for vaccinationen af børn mellem 5 og 11 år, samt de borgere, der eksempelvis af fysiske eller psykiske årsager har vanskeligt ved at benytte et af de regionale vaccinationssteder, siger hun. Formanden for de praktiserende læger i Nordjylland Charlotte Lønskov er også glad for aftalen. - Vi er meget glade for at kunne tilbyde coronavaccination hos os i almen praksis. Det er trygt og nært, og vi er vant til at vaccinere både børn og voksne, siger hun.

Referat:
En række praktiserende læger over det meste af Nordjylland vil nu tilbyde coronavaccination.